2 ліпеня ў Валожыне, на былым гарадскім стадыёне, паміж вуліцамі Беларускай і Набярэжнай, адкрылі мемарыяльны знак у памяць аб мірных жыхарах горада, расстраляных там нацыстамі ў 1941-1942 гадах. У 2014 годзе пры будаўніцтве ў тым месцы былі знойдзеныя рэшткі 107 чалавек. Пра тое, што там пахаваны ахвяры фашызму, з 1961 года сведчыў манумент маці, якая смуткуе. Ля гэтай сімвалічнай фігуры ўстаноўлена пліта з надпісам: “У памяць мiрных жыхароў, расстраляных нацыстамi ў 1941-1942 гадах”. Новы памятны знак з’явіўся на месцы трагедыі часоў вайны з ініцыятывы рэдакцыі газеты “Советская Белоруссия” і групы кампаній “Трайпл”.